alexandrainst/scandi-wiki huggingface dataset:
Sikt – Kunnskapssektorens tjenesteleverandør

Sikt – Kunnskapssektorens tjenesteleverandør er et norsk forvaltningsorgan som ble etablert 1. januar 2022. Sikt skal bidra til bedre og mer effektive digitale tjenester i kunnskapssektoren.

Forvaltningsorganet består av Units digitale tjenesteleveranser, Uninett og deler av NSD - Norsk senter for forskningsdata. Hovedkontoret er i Trondheim, med kontorsteder i Bergen og Oslo. 

Sikt er underlagt Kunnskapsdepartementet. Det har ca. 370 årsverk. Sikt er eier av Sigma2.

I september 2021 ble Roar Olsen beskikket som direktør i Sikt.

Referanser

Eksterne lenker
 

Norske statlige myndigheter
Kunnskapsdepartementet
Etableringer i 2022
Ninjababy

Ninjababy er en norsk film fra 2021 regissert av Yngvild Sve Flikke. Filmen er en dramakomedie basert på Inga Sætres tegneserieroman Fallteknikk fra 2011. Manus er skrevet av  i samarbeid med Yngvild Sve Flikke og Inga Sætre. Kristine Kujath Thorp spiller hovedrollen som 23 år gamle Rakel som er ufrivillig gravid uten å oppdage det før etter seks måneder.

Filmen skulle opprinnelig ha premiere i oktober 2020, men ble utsatt på grunn av stengte kinoer under Koronaviruspandemien. Den ble vist første gang under Tromsø Internasjonale Filmfestival 18. januar 2021 og deretter under Filmfestivalen i Berlin i februar og South by Southwest i mars. Den hadde ordinær norsk kinopremiere 21. mai 2021.

Filmen vant publikumsprisen under både Tromsø Internasjonale Filmfestival og under South by Southwest. Den vant fire priser under Amandaprisen 2021: beste regi, beste filmmanus, beste kvinnelige hovedrolle og beste mannlige birolle. Totalt ble den nominert til hele 11 priser foran utdelingen. Under utdelingen av den europeiske filmprisen i Berlin i desember 2021 ble filmen kåret til beste europeiske komedie.

Handling 
23 år gamle Rakel er student, men går aldri på forelesninger. Hun foretrekker å bruke tiden sin på Aikido-trening, eller produsere sin egen tegneserie. En dag legger bestevenninnen Ingrid merke til at brystene hennes på en eller annen måte har blitt større, og gjetter at Rakel er gravid. Rakels endrede luktesans, samt hennes umettelige ønske om eksotisk frukt, kan også tyde på dette. Når en test viser at hun virkelig er gravid, vet Rakel umiddelbart ta abort.

Men Rakel oppdager snart at dette er alt for seint, fordi hun allerede er i sjette måned av svangerskapet. Rakel vurderer å adoptere vekk barnet rett rett etter fødselen. Hun er ikke engang sikker på hvem den biologiske faren egentlig er. I tillegg dukker også «Ninjabab»y opp, en karakter fra tegneserie-skissene hennes og irriterer henne med en rekke pinlige spørsmål og absurde innfall.

Skuespillere 
 Kristine Kujath Thorp
 Arthur Berning
 Nader Khademi
 Herman Tømmeraas
 Silya Nymoen
 Tora Christine Dietrichson

Priser og nominasjoner

Referanser

Eksterne lenker 
 

Norske dramakomedier
Filmer fra 2021
Filmer basert på bøker
Filmer basert på tegneserier
Amandaprisen 2021
Molnupiravir

Molnupiravir er et antiviralt legemiddel som ble utviklet av legemiddelfirmaet Merck for å behandle influensa og som inntas oralt. Det markedsføres under navnet «Lagevrio». Det fungerer ved at legemiddelet først brytes ned til virkestoffet NHC, noe som igjen fører til ikke-levedyktige mutasjoner i virusets replikeringsprosess, slik at viruset ikke klarer å reprodusere seg selv og dermed dør ut. NHC skal være 100 ganger mer potent enn ribavirin eller favipiravir mot virus av SARS-typen.

Kontraindikasjoner
Bør ikke brukes av kvinner under graviditet eller amming, eller av personer under atten år.

Covid-19
Legemiddelet skal ha vist gode interimresultater som behandling for covid-19 i en fase 3-test, og Merck skal ha søkt FDA om hastegodkjenning. FDA er ventet å behandle søknaden den 30. november 2021. Britiske MHRA godkjente den 4. november 2021 legemiddelet for bruk mot covid-19.

En gjennomgang av studier på Molnupiravir fra november 2021 viste at legemiddelet skulle være trygt ved normal dosering og varighet. Studien viste også at legemiddelet reduserer sykehusinnleggelser og dødsfall med 50 % for folk med tidlig intervensjon mot mild til moderat covid-19. Studien viste ingen signifikant effekt for folk i et senere stadium med moderat til alvorlig covid-19. Andre artikler påpeker at studiene som viser at legemiddelet er trygt foregikk over en kortere periode, slik at det mangler data om sikkerhet på lang sikt.

Sikkerhetsprofilen til legemiddelet skal ha vært gjenstand for debatt blant forskere tidligere. Harvard-virolog William Haseltine har uttrykt bekymring over at folk som avbryter medisin-kuren for tidlig kan bidra til at det blir dannet nye mutasjoner av covid-19. Han har også uttrykt bekymring for sikkerhetsprofilen til legemiddelet.

Referanser

Virushemmende legemidler
Medikamentbruk mot covid-19
Natalia Linares

Natalia Carolina Linares (født 3. januar 2003) er en colombiansk friidrettsutøver som konkurrerer i lengdehopp og sprintløp. Hun ble søramerikansk mester på 200 meter innendørs i 2020, og ble nasjonal mester på 100 meter i 2021.

Hun satte colombiansk rekord på 60 meter innendørs under Søramerikansk mesterskap i friidrett innendørs 2020.

Idrettskarriere

2019 
Linares deltok i det colombianske juniormesterskapet (U20) i friidrett 2019, og vant der lengdehopp med 5,20 meter. Hun deltok i Søramerikansk U20-mesterskap i friidrett 2019, og kom der på sjuendeplass i lengdehopp. Hun vant 100 meter og 200 meter under det colombianske U18-mesterskapet i friidrett.

2020 
Søramerikansk mesterskap i friidrett innendørs ble første gang arrangert i 2020. Linares vant 200 meter i dette mesterskapet, og hun kom på andreplass på 60 meter, bak Rosângela Santos, med ny colombiansk rekord på 7,42 sekunder.

2021 
Hun vant 100 meter under colombiansk mesterskap i friidrett 2021 i april, og hun fikk bronse i lengdehopp. På 200 meter ble hun diskvalifisert i finalen. Hun deltok i Søramerikansk mesterskap i friidrett 2021, og fikk der sølv på 4 x 100 meter stafett. Invididuelt kom hun på fjerdeplass på 100 meter og i lengdehopp. Hun deltok i AtletiCAGenève 2021, og kom der på tredjeplass i lengdehopp.

Referanser

Eksterne lenker 
 

Colombianske lengdehoppere
Colombianske sprintere
Colombianske mestere i friidrett
Søramerikanske mestere i friidrett
Knut Erik Sæther

Knut Erik Sæther (født 1970) er en norsk jurist som ble utnevnt til høyesterettsdommer i 2021, med tiltredelse høsten 2021 etter at dommer Magnus Matningsdal gikk av for aldersgrensen..

Sæther tok juridisk embetseksamen ved Universitetet i Oslo i 1995. Han var han advokatfullmektig hos Kommuneadvokaten i Oslo og dommerfullmektig ved Kongsberg tingrett. Deretter ble han ansatt som førstekonsulent i Justisdepartementets lovavdeling, der han senere ble lovrådgiver og til slutt avdelingsdirektør i enhet for strafferett og prosess. Fra 2012 til 2021 var han assisterende riksadvokat. Den 18. juni 2021 ble han utnevnt til dommer i Norges Høyesterett. Han tiltrådte 1. oktober 2021.

Referanser 

Norske advokater
Norske sakprosaforfattere
Påtalejurister
Norske høyesterettsdommere
Microdytes

Microdytes er en slekt av biller og tilhører familiegruppen vannkalver.

Utseende 
Ganske små, bredt ovale, gjerne gule og svarte vannkalver.

Levevis

Utbredelse 
Slekten er utbredt i Sørøst-Asia (i alle fall fra India i vest til Bali i øst).

Systematisk inndeling 

 Ordenen biller, Coleoptera
 Underordenen Adephaga
 Overfamilien Caraboidea
 Familien vannkalver, Dytiscidae Leach, 1815
 Underfamilien småvannkalver, Hydroporinae Aubé, 1836
 Stammen Hyphydrini Sharp, 1882
 Slekten Microdytes J. Balfour-Browne, 1946
 Microdytes akitai Wewalka, 1997
 Microdytes balkei Wewalka, 1997
 Microdytes belli J.Balfour-Browne, 1946
 Microdytes bistroemi Wewalka, 1997
 Microdytes boukali Wewalka, 1997
 Microdytes cameroni Miller & Wewalka, 2010
 Microdytes championi J.Balfour-Browne, 1946
 Microdytes dimorphus Wewalka, 1997
 Microdytes elgae Hendrich, Balke & Wewalka, 1995
 Microdytes franzi Wewalka & Wang, 1998
 Microdytes gabrielae Wewalka, 1997
 Microdytes hainanensis Wewalka, 1997
 Microdytes hendrichi Wewalka, 1997
 Microdytes holzmannorum Wewalka & Wang, 1998
 Microdytes huangyongensis Bian, Zhang & Li, 2015
 Microdytes hygropetricus Sheth, Dhate, Dahanukar & Hájek, 2020
 Microdytes jaechi Wewalka, 1997
 Microdytes lotteae Wewalka, 1998
 Microdytes maculatus (Motschulsky, 1859)
 Microdytes mariannae Wewalka, 1997
 Microdytes mazzoldii Wewalka & Wang, 1998
 Microdytes menopausis Wewalka, 1997
 Microdytes nilssoni Wewalka, 1997
 Microdytes pasiricus (Csiki, 1938)
 Microdytes sabitae Vazirani, 1968
 Microdytes sarawakensis Wewalka, 1997
 Microdytes satoi Wewalka, 1997
 Microdytes schoedli Wewalka, 1997
 Microdytes schoenmanni Wewalka, 1997
 Microdytes schuhi Wewalka, 1997
 Microdytes schwendingeri Wewalka, 1997
 Microdytes shepardi Wewalka, 1997
 Microdytes shunichii Satô, 1995
 Microdytes sinensis Wewalka, 1997
 Microdytes svensoni Miller & Wewalka, 2010
 Microdytes tomokunii Satô, 1981
 Microdytes trontelji Wewalka, Ribera & Balke, 2007
 Microdytes uenoi Satô, 1972
 Microdytes wewalkai Bian, 2009
 Microdytes whitingi Miller & Wewalka, 2010
 Microdytes zetteli Wewalka, 1997Ļ

Referanser

Eksterne lenker 
 bugguide.net - bildedatabase over nordamerikanske insekter 
 Microdytes på GBIF 
 

Vannkalver
Biller formelt beskrevet i 1946
Motorcenter Norway

Motorcenter Norway, tidligere kjent som KNA Raceway Sokndal, er et motorsportsenter som ligger i Sokndal kommune sør i Rogaland på grensen til Agder. Anlegget har asfaltracingbane for bil og motorsykkel, motocrosshall, offroadområde, gokartbane(under planlegging) og dragstripe

Racingbanen 
Racingbanen er 2324 meter lang med 14 svinger. Til bilkjøring er banen godkjent for løp i alle klasser innen standardbil, GT og formelbiler opp til og med Formel 3. Banen kan også brukes til testing av Formel 2 og Formel 1. Til motorsykkelkjøring er banen godkjent for alle klasser innen roadracing.

Servicebygg 
Det er planlagt et 400 m2 servicebygg med kafeteria, 20 pitgarasjer og tribuneanlegg med utsikt over racingbanen.

Dragstripe 
Egen bane for dragracing er under planlegging. I mellomtiden skal det etableres en alternativ dragstripe for gatebiler (Street Legal) i forkant av rettstrekket på racingbanen.

Gokartbane 
En gokartbane er under planlegging. Området er avsatt og planert, og det er tegnet en bane som skal være teknisk krevende. Banen skal også brukes til minimoto og supermotard.

Motocrosshall 
Motocrosshallen er Norges eneste innendørsbane for motocross, og er åpen hele vinterhalvåret. Om sommeren leies hallen ut til konserter, messer, utstillinger, og så videre. Det er kafeteria, garderober og toaletter i tilknytning til hallen.

Offroadområde 
Offroadområdet består av 381 dekar (381 000 m2) med ulendt terreng hvor det kan kjøres med bil, terrengmotorsykkel (ATV, UTV) eller motorsykkel. Løypene endres jevnlig, og kan ha lengder på opptil 5 kilometer. I offroadområdet er det også grillhytte og flere utkikkspunkter.

Se også 
 Liste over racerbaner i Norge

Referanser

Eksterne lenker 
 Motorcenter Norway hjemmeside

Racerbaner i Norge
Byggverk i Sokndal
Fartein Valen-Sendstad (1948- )

Fartein Valen-Sendstad (født 5. mars 1948 i Stavanger) er en norsk teolog, dr.theol og nå professor emeritus ved Universitetet i Stavanger. Hans viktigste fagområder er ortodoksien, kristen troslære og arkeologi og historie knyttet til tidlig romersk tid.

Bakgrunn og virke
Valen-Sendstad ble født i Stavanger i 1948 men bodde som prestesønn flere steder i landet i løpet av oppveksten: Stjørdal, Moi og Randaberg. Før han tok fatt på teologistudiene tilbrakte han en periode i Israel, hvor han beskjeftiget seg med studier i hebraisk, bibelgeografi og arkeologi. I 1975 avla han teologisk embetseksamen, og fortsatte deretter som forskningsstipendiat ved Menighetsfakultetet, senere som lektor. I 1980 ble han ordinert til prest. I 1987 ble Valen-Sendstad tvunget til å si opp sin stilling ved Menighetsfakultet fordi han hadde hatt et utenomekteskapelig forhold. «Valen-Sendstad-saken» fikk stor publisitet, og Menighetsfakultetets håndtering av saken ble møtt med sterk kritikk fra flere hold. Senere samme år ble Valen-Sendstad ansatt som høgskolelektor ved Kristiansand lærerhøgskole (senere Høgskolen i Agder). I 1993 avla han en doktorgrad i teologi ved Universitetet i Oslo om sociniansk teologi og luthersk ortodoksi. Fra 2000 har han vært tilknyttet Høgskolen i Stavanger (Universitetet i Stavanger) som forsker og underviser.

Som forsker er Valen-Sendstad kjent for sitt arbeid innenfor teologihistorie, spesielt ortodoksien. Han er også kjent for sitt arbeid innen kristen troslære og innen arkeologi og historie knyttet til tidlig romersk tid (65 f.Kr. til 70 e.Kr.). Han har gitt ut en rekke bøker.

Fartein Valen-Sendstad er sønn av teologen Magne Valen-Sendstad og nevø til museumsmannen Fartein Valen-Sendstad og teologen Olav Valen-Sendstad. Han er også grandnevø til komponisten Fartein Valen.

Valen-Sendstad er bosatt på Lura i Sandnes.

Annet
Valen-Sendstad er hovedarving etter kompoinisten Fartein Valen, som innebærer at han eier og forvalter «Valenheimen», komponistens hjem i Valevåg. Huset ble bygget av Valen-Sendstads oldefar, Arne Valen (Fartein Valens far). Valen-Sendstad har jobbet aktivt med å føre arven etter Fartein Valen videre, bl.a. gjennom boken Mennesket Fartein Valen (2016). 

I 2003 ble 50 kladdebøker med nedtegnelser av gassisk mytologi og historier overlevert til gassiske myndigheter. Nedtegnelsene stammer fra slutten av 1800-tallet og ble gjort av Valen-Sendstads oldefar, Arne Valen, som var misjonær og lærer på en presteskole på Madagaskar fra 1880-tallet til midten av 1890-tallet. Kladdebøkene ble funnet på loftet i «Valenheimen» under en oppussing.

Bibliografi (utvalg)

Referanser

Norske teologer
Personer fra Stavanger kommune
Personer fra Sandnes kommune
Norske lutherske prester
EM i fotball 2021 – Gruppe F

Gruppe F under Fotball-EM 2021 blir spilt mellom 15 og 23. juni 2021 på Puskás Aréna i Budapest og på Allianz Arena i München. Gruppa består av , , vertslandene  & . De to beste lagene går videre til åttendedelsfinalen, der møter vinneren av gruppen tredjeplassen i gruppe A, gruppe B eller gruppe C, og andreplassen møter vinneren av gruppe D.
Hvis tredjeplassen i gruppa er blant de 4 beste tredjeplassene vil de møte vinneren av gruppe B eller gruppe C.

Ungarn – Portugal

Frankrike – Tyskland

Ungarn – Frankrike

Portugal – Tyskland

Portugal – Frankrike

Tyskland – Ungarn

Referanser

Eksterne lenker

Group F overview UEFA.com

EM i fotball 2021
I Wanna Be Your Slave

«I Wanna Be Your Slave» (norsk oversettelse: jeg vil være slaven din) er en rockelåt fra 2021 med den italienske gruppen Måneskin. Sangen er hentet fra gruppens andre studioalbum, Teatro d'ira: Vol. I som ble utgitt 19. mars 2021. Senere samme år fikk sangen kommersiell suksess og gikk inn på hitlister over hele Europa. Suksessen kom i kjølvannet av Måneskins seier i Eurovision Song Contest 2021 med låten «Zitti e buoni».

Om sangen 
«I Wanna Be Your Slave» er skrevet av bandmedlemmene Damiano David, Ethan Torchio, Thomas Raggi og Victoria De Angelis, og de produserte den sammen med Fabrizio Ferraguzzo.   

Sangteksten tar for seg tosidigheten i et kjærlighetsforhold, om besettelse og «hvordan man kan være villig til å slavebinde seg selv, hvis det er det som trengs for å vinne den helt spesielle personen».

Ifølge låtskriver Damiano David, er sangen en «brutal beskrivelse av seksualitetens mange fasetter, og hvordan disse kan påvirke hverdagen». Gruppen har uttalt hvordan teksten er bygget opp av kontraster: «Jeg er djevelen, jeg er en advokat, jeg er en morder, jeg er en blondine» og forklarte at de ønsket å poengtere at ingen bare har én identitet, men at hver og en av oss «har mange fasetter».

Mottakelse og popularitet 
Sangen er ett av sporene på Teatro d'ira: Vol. I, gruppens andre studioalbum, utgitt i mars 2021. Per juni samme år var «I Wanna Be Your Slave» fortsatt ikke utgitt som egen singel, men den tok seg likevel inn på hitlister over hele i Europa. Dette skjedde i ettertid av Eurovision Song Contest i Rotterdam, der gruppen vant konkurransen med låten «Zitti e buoni». I flere land gjorde «I Wanna Be Your Slave» det salgsmessig bedre enn vinnerlåten. Den 2. juli 2021 nådde låten en femteplass på den britiske singellisten, mens «Zitti e buoni» hadde en 17. plass som høyeste notering. I juni gikk sangen inn på topp fem i flere andre land, blant andre Norge, Finland, Slovakia, Tyskland og Østerrike.

Listeplasseringer

Sertifiseringer

Referanser 

Italienske sanger
Sanger fra 2021
Garderoberom

Et garderoberom (engelsk: walk-in closet) er en type kleskott eller værelse som primært er tiltenkt oppbevaring av klær og som omkledningsrom. Det er ofte et lite rom med veggmonterte skap, hyller og skuffer, og disse kan være med eller uten dører (for eksempel skyvedører).

Mange garderoberom er implementert som en åpen garderobe, som vil si at hyller og skap er uten dører foran. Dette gir mer oversikt over klærene man har og kan gjøre det lettere å raskt å finne ting ved at man slipper å åpne dører, men fører til at det kan bli mer støv på klærne. Man mister også muligheten til å skjule «rotet» bak en skapdør.

Når garderoberommet er stort nok til omkledning har ofte garderoberommet også ett eller flere speil. Rommet bør også ha god belysning, og det kan være hendig med en benk eller stol til å sitte på under omkledning.

Se også 
 Garderobeskap
 Herretjener
 Kleshenger
 Sminkebord
 Strykebrett

Referanser 

Rom
Møbler
Pamyua

Pamyua er en yupik musikkgruppe fra Anchorage i Alaska, USA. Navnet betyr «dens hale», og kommer fra yupik-ordet «pamyuq», som kan oversettes til «halen til et dyr eller kayak» og «sangens refreng».

Oversikt 
Brødrene Stephen og Phillip Blanchett, av afroamerikansk og inuit opphav, dannet Pamyua i 1995 med målet å kombinere og bevare deres kulturelle og religiøse bakgrunner gjennom musikk. Pamyua beskriver deres musikk som «tribal funk», «world music» og «inuit soul music», og er inspirert av sanger fra russisk ortodoks, tradisjonell inuit-musikk, R&B og, mest merkverdig, det sørafrikanske herrekoret Ladysmith Black Mambazo. 

De fleste av deres sanger er basert på tradisjonelle yupik, inuit og grønlandske sanger, men gruppen er kjent for å gjenskape dem i moderne stiler, som sangen «Cayauqa Nauwa», som har vært fremvist a cappella og med innflytelse fra urfolk i Stillehavet, og tradisjonelt.

De bruker instrumenter som cauyaq-tromme, samt maskedans som gjenspeiler og hedrer tradisjonell yupik-dans.

Pamyua har hatt konserter gjennom USA og flere steder i resten av verdenen, og har hatt konserter ved mange verdensmusikkfestivaler. I 2003 vant gruppen «Record of the Year» ved Native American Music Awards for deres album Caught in the Act. De spilte også under åpningsseremonien av National Museum of the American Indian i 2004. National Museum of the American Indian utgav også en samling som inneholdt Pamyuas musikk.

Diskografi 

 mengluni (1998)
 Verses (Apallut) (2001)
 Caught in the Act (2003)
 Drums of the North (2005)
 Side A/Side B (2012)

Medlemmer 

 Stephen Blanchett
 Phillip Blanchett
 Ossie Kairaiuak
 Karina Møller

Referanser

Eksterne lenker 

 
 Interbju på The World Music Foundation Podcast'

Yupik-språk
Musikkgrupper fra USA
Alaska
Urfolk i Alaska
Verdensmusikkgrupper
Vaskerom

Et vaskerom er et rom som blir brukt til klesvask. Dette er som regel et våtrom med vask, vaskemaskin, eventuelt også tørketrommel, tørkeskap eller tørkesnorer. Vaskerommet kan også ha strykebrett, tøyrulle, og i noen tilfeller også symaskin og sybord.

I vaskerommet kan man også ha et system for lagring av skitne og rene klær, som skittentøykurv, hyller eller skap.

Større vaskerom for et fellesskap, som i borettslag, blir ofte plassert i en vaskekjeller. Et vaskeri kan være et større vaskerom tilknyttet storhusholdninger og institusjoner, eller et sted hvor det foregår klesvask for mange forskjellige folk eller virksomheter.

Fuktighet 
Vaskerom brukes ofte også som tørkerom. Kletørk avgir mye fuktighet, og det er viktig med god ventilasjon for å hindre at oppstår mugg på et tørkerom. På rom med mye klestørk eller dårlig ventilasjon kan det være aktuelt å bruke en avfukter.

Galleri

Se også 
 Garderoberom
 Grovkjøkken

Kilder 
Vaskerom med stil, nrl.digitalebilag.no
Alexander Berg, Orden på vaskerommet, Bonytt 20.02.2013 (klikk.no)

Klesvask
Rom
Wilkes-Barre/Scranton Penguins

Wilkes-Barre/Scranton Penguins er et ishockeylag som spiller i  AHL. Laget er farmerlaget til NHLlaget Pittsburgh Penguins.

Eksterne lenker 
 
 The Internet Hockey Database - Wilkes-Barre/Scranton Penguins
 

Ishockeyklubber i USA
Ishockeyklubber i AHL
Sport i  Pennsylvania
Sametingsvalget 2021

''Se også Sametingsvalget 2021 (Sverige)

Sametingsvalget 2021 ble avholdt 13. september 2021, samtidig med stortingsvalget 2021. Valget omfattet alle 39 plassene i det norske Sametinget.

Etter valget ble Silje Karine Muotka fra NSR valgt til sametingspresident.

Lister 
Ved valget var det i alt 58 godkjente lister, syv færre enn ved forrige valg. Tabellen under viser hvilke lister som stilte i de enkelte distrikt.

Stemmerett
For å kunne stemme, måtte man være registrert i Sametingets valgmanntall. For å registrere seg må man avgi erklæring om at man oppfatter seg som same og at man enten har samisk som hjemmespråk eller har hatt forelder, besteforelder eller oldeforelder med samisk som hjemmespråk eller at man er barn av en person som står eller har stått i valgmanntallet. Samer fra Sverige, Finland eller Russland må ha vært folkeregistrert i Norge de tre siste årene for å registrere seg i valgmanntallet.

Resultater 

Offisielle tall.

Mandatfordeling per krets og parti:

Referanser

Eksterne lenker 
 Sametingsvalget 2021 på Sametingets nettsider 

Valg i 2021
Sametingsvalg
Valg i Norge
2021 i Norge
Generasjon Utøya

Generasjon Utøya
er en norsk dokumentarfilm fra 2021 regissert av Aslaug Holm og Sigve Endresen. Filmen følger Ina Libak, Kamzy Gunaratnam, Line Hatmosø Hoem og  ti år etter massedrapene på Utøya hvor alle var til stede, og som alle har valgt å fortsette sitt politiske engasjement.

Filmen hadde premiere under HUMAN internasjonale dokumentarfilmfestival i Oslo 3. mars 2021 hvor den ble tildelt Human-prisen. Den hadde ordinær kinopremiere 23. april 2021. Under Amandaprisen 2021 vant filmen  publikumsprisen folkets Amanda og var i tillegg nominert i klassene beste norske kinofilm og beste dokumentarfilm.

Medvirkende 
 Ina Libak
 Kamzy Gunaratnam
 Line Hatmosø Hoem

Referanser

Eksterne lenker 
 

Norske dokumentarfilmer
Filmer fra 2021
Filmer om terrorangrepene i Norge 2011
Amandaprisen 2021
Vinnere av Folkets Amanda-prisen‎
Norske dokumentarfilmer fra 2020-årene